3. การประกอบธุรกิจของแต่ละสายผลิตภัณฑ์

บริษัทฯ มีการประกอบธุรกิจผลิตภัณฑ์เดียว คือ ธุรกิจอสังหาริมทรัพย์ โดยมีรายละเอียด ดังนี้

  (1) ลักษณะผลิตภัณฑ์และบริการ

โครงการพัฒนาอสังหาริมทรัพย์ดำเนินงานภายใต้ 5 บริษัท ประกอบด้วย บริษัท แกรนด์ คาแนล
แลนด์ จำกัด (มหาชน) บริษัท เบ็ล ดีเวลลอปเมนท์ จำกัด (บริษัทถือหุ้นร้อยละ 79.57) บริษัท
พระราม 9 สแควร์ จำกัด (บริษัทถือหุ้นร้อยละ 78.12) บริษัท พระราม 9 สแควร์ โฮเต็ล จำกัด
(บริษัทถือหุ้นทางอ้อม ร้อยละ 78.12) และบริษัท สเตอร์ลิง อีควิตี้ (บริษัทถือหุ้นร้อยละ100)
โดยมีรายละเอียดของโครงการในแต่ละบริษัท ดังนี้

บริษัท แกรนด์ คาแนล แลนด์ จำกัด (มหาชน) (“บริษัท”)

ดำเนินธุรกิจพัฒนาอสังหาริมทรัพย์ โดยมีโครงการพัฒนาอสังหาริมทรัพย์ ประกอบด้วย

-   โครงการอาคารสำนักงานเดอะไนน์ ทาวเวอร์ แกรนด์ พระราม 9

-   โครงการเบ็ล สกาย คอนโดมิเนียม

-   การบริหารงานขายและงานบริหารโครงการแกรนด์ คาแนล ดอนเมือง โครงการ 1
    และโครงการ 2

  นอกจากนี้ บริษัทฯ ยังมีเงินลงทุนใน 3 บริษัท ได้แก่ เงินลงทุนร้อยละ 79.57 ในบริษัท เบ็ล
  ดีเวลลอปเมนท์ จำกัด เงินลงทุนร้อยละ 78.12 ในบริษัท พระราม 9 สแควร์ จำกัด
  และเงินลงทุนร้อยละ100 ในบริษัท สเตอร์ลิง อีควิตี้ จำกัด

โครงการอาคารสำนักงานเดอะไนน์ ทาวเวอร์ แกรนด์ พระราม 9

- ภาพแสดงโครงการอาคารสำนักงานเดอะไนน์ ทาวเวอร์ แกรนด์ พระราม 9 เมื่อแล้วเสร็จ -

เป็นโครงการอาคารสำนักงานเกรด B+ ถึง A- มูลค่าเงินลงทุนของโครงการ ประมาณ 3,500
ล้านบาท โดยมีพื้นที่ให้เช่าทั้งในส่วนอาคารสำนักงาน และ ส่วนพื้นที่ค้าปลีก ประมาณ 65,000
ตารางเมตร และ 7,000 ตารางเมตร ตามลำดับ ประกอบไปด้วย ส่วนโพเดียม ซึ่งเป็นอาคาร
10 ชั้น พร้อมชั้นใต้ดิน 1 ชั้น และส่วนสำนักงานเป็นอาคาร 2 อาคาร ได้แก่ อาคารเอ สูง 34
ชั้น และ อาคารบี สูง0 32 ชั้น ตามลำดับ ตั้งอยู่บริเวณแยก รัชดา-พระราม 9
โดยโครงการตั้งอยู่ด้านหลังโครงการศูนย์การค้า เซ็นทรัลพลาซา แกรนด์ พระราม 9

จุดขายหลักของโครงการ ได้แก่ ทำเลที่ตั้งซึ่งอยู่บริเวณแยกรัชดา-พระราม 9 ใกล้ทางด่วน
รถไฟฟ้ามหานคร และรถไฟฟ้า Airport-Link
และราคาค่าเช่าระดับปานกลางซึ่งสอดคล้องกับกลุ่มลูกค้าเป้าหมาย

ปัจจุบัน ยอดจองพื้นที่ในส่วนพื้นที่ค้าปลีก และ พื้นที่สำนักงานเท่ากับร้อยละ 23 และ 12
ตามลำดับของพื้นที่เช่าโครงการทั้งหมดในแต่ละส่วน

สำหรับการก่อสร้าง อาคารเอ คาดว่าจะก่อสร้างเสร็จและเปิดให้เช่าได้ประมาณเดือนพฤศจิกายน
2556 ส่วนอาคาร บี คาดว่าจะก่อสร้างเสร็จและเปิดให้เช่าได้ประมาณเดือนกรกฎาคม 2556

โครงการเบ็ล สกาย คอนโดมิเนียม

เป็นโครงการอาคารที่พักอาศัยประเภทห้องชุดคอนโดมิเนียม โครงการตั้งอยู่บนถนนกำแพงเพชร 6
(ถนนคู่ขนานกับถนนวิภาวดีรังสิต) เลียบกับทางรถไฟและพื้นที่โครงการอยู่ติดกับโรงแรมมิราเคิล
แกรนด์ คอนเวนชั่น โดยมีจุดขายหลักของโครงการ คือ ความโดดเด่นของทำเลที่ตั้ง
และความสะดวกสบายในการคมนาคมเพราะตั้งอยู่ติดถนนวิภาวดีรังสิต ดอนเมืองโทลเวย์
และอยู่ติดกับศูนย์ราชการ แจ้งวัฒนะ

ปัจจุบันโครงการอยู่ในระหว่างการทบทวนรูปแบบโครงการใหม่เพื่อให้สอดคล้องกับการปรับผังเมืองใหม่ของกรุงเทพมหานคร

โครงการแกรนด์ คาแนล ดอนเมือง โครงการ 1 และโครงการ 2

- ภาพแสดงโครงการแกรนด์ คาแนล ดอนเมือง -

- ภาพแสดงสถานีรถไฟแกรนด์ คาแนล-

โครงการแกรนด์ คาแนล ดอนเมือง โครงการ 1 และโครงการ 2
เป็นโครงการบ้านเดี่ยวบริเวณดอนเมืองตรงข้ามสถานีรถไฟแกรนด์ คาแนล และทางด่วนขั้นที่ 2
และทางด่วนโทลเวย์ สำหรับโครงการ 1 ประกอบด้วยที่ดินจัดสรรจำนวน 194 แปลง โครงการ 2
ประกอบด้วยที่ดินจัดสรรจำนวน 199 แปลง

จุดขายหลักของโครงการ
คือเป็นโครงการบ้านเดี่ยวคุณภาพสูงที่มีสิ่งแวดล้อมและสาธารณูปโภคส่วนกลางที่ดีเยี่ยม
เน้นการออกแบบให้ได้บรรยากาศโรแมนติคของนครเวนิส ประเทศอิตาลี
และราคาที่แข่งขันได้กับโครงการบ้านคุณภาพในระดับเดียวกัน ในกรุงเทพมหานคร

กลุ่มลูกค้าเป้าหมายเป็นผู้มีรายได้ปานกลางถึงสูง
เป็นบ้านเดี่ยวจัดสรรภายในโครงการขนาดที่ดินตั้งแต่ 73 – 250 ตารางวา
มีพื้นที่ใช้สอยภายในบ้านตั้งแต่ 197 - 408 ตารางเมตร โดยมีราคาขายตั้งแต่ 6.5 – 25
ล้านบาท

ปัจจุบัน บริษัทเป็นผู้ถือสิทธิในการบริหารจัดการ บริหารการตลาดและบริหารการขายโครงการทั้ง 2
โครงการ โดยได้รับรายได้เป็นค่าจ้างงานบริหารโครงการ

บริษัท เบ็ล ดีเวลลอปเมนท์ จำกัด (“เบ็ล”)

ก่อตั้งขึ้นในปี 2537 ปัจจุบัน มีทุนจดทะเบียนและเรียกชำระแล้วจำนวน 2,064,261,300 บาท
แบ่งออกเป็น หุ้นสามัญจำนวน 20,642,613 หุ้น มูลค่าที่ตราไว้หุ้นละ 100 บาท โดยมีรายละเอียด
ดังนี้

รายชื่อผู้ถือหุ้น ณ วันที่ 20 เมษายน 2555

  --------------------------------- -------------------- ----------------
  รายชื่อ                             จำนวนหุ้นที่ถือ           ร้อยละ

  บมจ. แกรนด์ คาแนล แลนด์             16,425,383           79.57

  นาย ปั๊ก โต เหลียง                   2,064,261            10.00

  บจก. อิตาเลียน ไทยแลนด์              1,352,257            6.55

  บมจ. อิตาเลียนไทย ดีเวล๊อปเมนต์        473,133              2.29

  บจก. สยามสตีล ซินดิเกต               317,358              1.54

  บจก. วี แอนด์ เค คอนซัลแตนท์          6,221                0.03

  บจก. โลตัสดีไซน์ แอนด์ ดีเวลลอปเมนท์    4,000                0.02

  รวม                               20,642,613           100.00
  --------------------------------- -------------------- ----------------

ปัจจุบัน เบ็ล มีโครงการพัฒนาอสังหาริมทรัพย์ 1 โครงการ ได้แก่ โครงการเบ็ล แกรนด์ พระราม
9

โครงการเบ็ล แกรนด์ พระราม9

- ภาพแสดงโครงการเบ็ล แกรนด์ พระราม9 เมื่อแล้วเสร็จ –

เป็นคอนโดมิเนียมพักอาศัยเพื่อขายและพื้นที่ค้าปลีกเพื่อให้เช่า ในส่วนของอาคารที่พักอาศัย 8
อาคาร จำนวนห้องพักรวม 1,991 ยูนิต เป็นอาคารสูง 27 ชั้น 34 ชั้น 36 ชั้น 43 ชั้น อย่างละ
2 อาคาร พร้อมชั้นใต้ดิน มีพื้นที่ซึ่ง ขออนุญาตก่อสร้างรวมทั้งสิ้น 357,246 ตารางเมตร
โดยอาคารทั้งหมดตั้งอยู่บนโพเดียมสูง 6 ชั้น ซึ่งพัฒนาเป็นพื้นที่ ค้าปลีกเพื่อให้เช่า จำนวน 2 ชั้น
และพื้นที่สำหรับจอดรถยนต์จำนวน 4 ชั้น ตั้งอยู่บริเวณแยกรัชดา-พระราม 9 ใกล้สี่แยก อ.ส.ม.ท.
โดยโครงการห่างจากสถานีรถไฟฟ้ามหานครประมาณ 400 เมตร

จุดขายหลักของโครงการ คือ โครงการคอนโดมิเนียมสไตล์รีสอร์ท ที่มีพื้นที่สันทนาการขนาดใหญ่
ลักษณะสวนลอยฟ้า ตั้งอยู่ใจกลางกรุงเทพฯ บริเวณแยกรัชดา-พระราม 9 ใกล้ทางด่วน
รถไฟฟ้าใต้ดิน และรถไฟฟ้า Airport-Link
โครงการเมื่อแล้วเสร็จจะเป็นหนึ่งในคอนโดมิเนียมที่มีศักยภาพสูงสำหรับการพักอาศัยแห่งหนึ่งของกรุงเทพมหานคร
ด้วยความสมบูรณ์ของทำเลที่ตั้งที่อยู่ติดกับศูนย์รวมความเจริญแห่งใหม่ ประกอบด้วย อาคารที่พัก
สำนักงาน และแหล่งช้อปปิ้งครบวงจร และศูนย์การค้าเซ็นทรัล พลาซ่า แกรนด์ พระราม 9

กลุ่มลูกค้าเป้าหมายเป็นผู้มีรายได้ปานกลางจนถึงสูง โดยมีราคาขายเฉลี่ยประมาณ 80,000
บาทต่อตารางเมตร โดยห้องพักมีพื้นที่ตั้งแต่ 43 - 320 ตารางเมตร และมีราคาขายต่อห้องตั้งแต่
3.0 – 28.0 ล้านบาท ปัจจุบันมียอดขายรวม ณ สิ้นปี 2555 เท่ากับ 1,087 ยูนิต

สำหรับยอดขายในส่วนพื้นที่ค้าปลีก ยอดจองพื้นที่เช่าสิ้นสุด ณ วันที่ 31 ธันวาคม 2555
คิดเป็นพื้นที่รวมทั้งสิ้น 3,363 ตารางเมตร หรือ คิดเป็นร้อยละ 28 ของพื้นที่ในส่วนค้าปลีกทั้งหมด

ผู้รับเหมาหลักของโครงการ ได้แก่ บมจ. อิตาเลียนไทย ดีเวล๊อปเมนต์
โดยความคืบหน้าในการก่อสร้างอาคาร ณ เดือนธันวาคม 2555 มีดังนี้

-   อาคารพักอาศัย 4 อาคารแรก การก่อสร้างเรียบร้อยแล้ว
    โดยเริ่มมีการโอนกรรมสิทธิ์ห้องชุดตั้งแต่เดือนกันยายน 2555

-   อาคารที่พักอาศัย 4 อาคารหลัง คาดว่าจะแล้วเสร็จภายในเดือนธันวาคม 2556

-   พื้นที่ค้าปลีกให้เช่า คาดว่าจะเริ่มเปิดใช้บริการในเดือนกรกฎาคม2556

บริษัท พระราม 9 สแควร์ จำกัด (“พระราม 9”)

จดทะเบียนก่อตั้งขึ้นในปี 2538 โดยกลุ่มเจริญกฤษ ด้วยทุนจดทะเบียนเริ่มแรก 1 ล้านบาท
เพื่อประกอบธุรกิจพัฒนาอสังหาริมทรัพย์ ปัจจุบัน พระราม 9
มีทุนจดทะเบียนและเรียกชำระแล้วจำนวน 1,000 ล้านบาท แบ่งออกเป็น หุ้นสามัญจำนวน 10
ล้านหุ้น มูลค่าที่ตราไว้หุ้นละ 100 บาท โดยมีรายละเอียด ดังนี้

  ---------------------------------- ------------------- ------- ---------------- --
  รายชื่อ                              จำนวนหุ้นที่ถือ                  ร้อยละ            

  บมจ. แกรนด์ คาแนล แลนด์              7,812,496           78.12                    

  บมจ. อิตาเลียนไทย ดีเวล๊อปเมนต์         2,000,000           20.00                    

  บจก. ซิตี้ เรียลตี้                      187,500             1.88                     

  อื่นๆ                                4                   0.00                     

  รวม                                10,000,000                  100.00           
  ---------------------------------- ------------------- ------- ---------------- --

โครงการในปัจจุบัน

โครงการอาคารสำนักงาน จี-แลนด์ ทาวเวอร์ แกรนด์ พระราม 9

- ภาพแสดงโครงการอาคารสำนักงาน จี-แลนด์ ทาวเวอร์ แกรนด์ พระราม 9 เมื่อแล้วเสร็จ –

เป็นโครงการอาคารสำนักงานเกรด A ตั้งอยู่บนที่ดินตามสัญญาเช่าที่ดินระยะยาวรวม 33 ปี
พร้อมสิทธิในการต่อสัญญาไปอีก 10 ปี
โดยมีพื้นที่เช่าในส่วนอาคารสำนักงานและส่วนพื้นที่ค้าปลีกรวมประมาณ 73,000 ตารางเมตร
ลักษณะของตัวอาคาร ได้รับการออกแบบเป็นรูปตัวG ประกอบไปด้วยอาคารสูง 2 อาคาร สูง 25
ชั้น และ 35 ชั้นตามลำดับ ตั้งอยู่บริเวณแยกรัชดา-พระราม 9
โดยโครงการอยู่ติดกับสถานีรถไฟฟ้ามหานครและศูนย์การค้าเซ็นทรัลพลาซา แกรนด์ พระราม 9

มูลค่าเงินลงทุนของโครงการโดยประมาณ 3,800 ล้านบาท คาดว่าจะใช้เวลาก่อสร้างประมาณ 4
ปี โดยคาดว่าโครงการจะเริ่มเปิดดำเนินการได้ในช่วงไตรมาสที่ 1 ปี 2558
ปัจจุบันโครงการมีความคืบหน้าประมาณ ร้อยละ 14

กลุ่มลูกค้าเป้าหมายเป็นผู้เช่าพื้นที่สำนักงานระดับพรีเมียม โดยกำหนดราคาค่าเช่าพื้นที่ประมาณ
700 - 750 บาทต่อตารางเมตร

โครงการที่เสร็จแล้ว

โครงการศูนย์การค้า เซ็นทรัลพลาซา แกรนด์ พระราม 9

โครงการศูนย์การค้า เซ็นทรัลพลาซา แกรนด์ พระราม 9
(เป็นบริษัทที่ถือหุ้นใหญ่โดยกลุ่มเซ็นทรัลพัฒนา ปัจจุบันพระราม 9 ถือหุ้นร้อยละ 3.27 ในบริษัทนี้)
สร้างเสร็จและโอนขายให้แก่บริษัท เซ็นทรัลพัฒนาไนน์ สแควร์ จำกัด เมื่อปลายปี 2554
โครงการดังกล่าวนับเป็นแม่เหล็กอย่างดี (Magnet) ซึ่งช่วยเสริมและดึงดูดให้พื้นที่โครงการแกรนด์
พระราม 9 ในส่วนอาคารสำนักงาน และส่วนอื่นๆ
ที่จะพัฒนาเป็นจุดศูนย์กลางการค้าและธุรกิจที่มีความน่าสนใจมากยิ่งขึ้น

บริษัท สเตอร์ลิง อีควิตี้ จำกัด (“สเตอร์ลิง”)

จดทะเบียนก่อตั้งขึ้นเมื่อวันที่ 22 เมษายน 2539 ด้วยทุนจดทะเบียนเริ่มแรก 25 ล้านบาท
เพื่อประกอบธุรกิจพัฒนาอสังหาริมทรัพย์ ปัจจุบันสเตอร์ลิงมีทุนจดทะเบียนและเรียกชำระแล้วจำนวน
280 ล้านบาท แบ่งออกเป็นหุ้นสามัญจำนวน 2.8 ล้านหุ้น มูลค่าที่ตราไว้หุ้นละ 100 บาท
โดยมีรายละเอียดผู้ถือหุ้น ดังนี้

  --------------------------------- -------------------- ----------------
  รายชื่อ                             จำนวนหุ้นที่ถือ           ร้อยละ

  บมจ. แกรนด์ คาแนล แลนด์             2,799,998            100.00

  อื่นๆ                               2                    0.00

  รวม                               2,800,000            100.00
  --------------------------------- -------------------- ----------------

โครงการในปัจจุบัน

โครงการ ยูเพลส พระราม 9

  - ภาพแสดงโครงการ ยูเพลส เมื่อแล้วเสร็จ –

โครงการยูเพลสเป็นโครงการอาคารสำนักงานเกรด A สูง 12 ชั้น และชั้นใต้ดิน 1 ชั้น
ตั้งอยู่บริเวณแยกรัชดา-พระราม 9 โดยมีพื้นที่ก่อสร้างทั้งสิ้น 46,290 ตารางเมตร
แบ่งออกเป็นพื้นที่เช่าในส่วนอาคารสำนักงานและส่วนพื้นที่ค้าปลีกรวมประมาณ 25,000 ตารางเมตร

มูลค่าเงินลงทุนของโครงการโดยประมาณ 1,576 ล้านบาท คาดว่าจะใช้เวลาก่อสร้างประมาณ 2
ปี โครงการจะเริ่มเปิดดำเนินการได้ในช่วงปลายปี 2557

กลุ่มลูกค้าเป้าหมายเป็นผู้เช่าพื้นที่สำนักงานระดับพรีเมียม ซึ่งขณะนี้ บริษัท ยูนิลีเวอร์ ไทย เทรดดิ้ง
จำกัด ได้ทำสัญญาเช่าระยะเวลา 20 ปี เต็มพื้นที่อาคารสำนักงานแล้วคือ 18,000 – 19,500
ตารางเมตร โดยมีค่าเช่าตามสัญญา 640 บาทต่อตารางเมตร
และสามารถปรับค่าเช่าเพิ่มในอัตราร้อยละ12.5 ทุก 3 ปี

บริษัท พระราม 9 สแควร์ โฮเต็ล จำกัด (“พระราม 9 โฮเต็ล”)

จดทะเบียนก่อตั้งขึ้นในปี 2538 ด้วยทุนจดทะเบียนแรกเริ่ม 1 ล้านบาท ปัจจุบัน พระราม 9 โฮเต็ล
มี ทุนจดทะเบียนและเรียกชำระแล้วจำนวน 16 ล้านบาท แบ่งออกเป็นหุ้นสามัญจำนวน 1 ล้านหุ้น
มูลค่าที่ตราไว้หุ้นละ 16 บาท เพื่อประกอบธุรกิจพัฒนาโครงการโรงแรมและบริการ ปัจจุบัน
ยังไม่มีการประกอบธุรกิจใดๆ
แต่คาดว่าจะเริ่มดำเนินการศึกษาความเป็นไปได้ในการพัฒนาโครงการในบริเวณแยกรัชดา-พระราม
9 ในช่วง 1-2 ปี ข้างหน้า

  (2) การสรรหาผลิตภัณฑ์และบริการ

  2.1 การสรรหาที่ดินเพื่อพัฒนา

บริษัทจัดซื้อที่ดินเพื่อพัฒนาทั้งจากการซื้อโดยตรง และซื้อผ่านนายหน้าค้าที่ดิน
การเลือกซื้อจะพิจารณาที่ดินที่มีทำเลดีและมีศักยภาพในการพัฒนา
และมีการเปรียบเทียบราคาซื้อกับราคาประเมินและราคาตลาดทุกครั้งก่อนการเข้าซื้อที่ดินเพื่อให้ได้ราคาที่เหมาะสม
นอกจากนี้ก่อนการจัดซื้อที่ดินในแต่ละครั้ง
จะมีการสำรวจกฎเกณฑ์ทางด้านกฎหมายและข้อจำกัดในการก่อสร้าง
รวมไปถึงความต้องการของลูกค้าในพื้นที่และคู่แข่ง
เพื่อให้เกิดความมั่นใจว่าจะสามารถพัฒนาที่ดินเป็นไปตามแผนที่วางไว้และได้ผลตอบแทนตามที่ตั้งไว้

  2.2 การคัดเลือกผู้รับเหมา

เนื่องจากบริษัทไม่มีหน่วยงานก่อสร้างภายใน จึงใช้วิธีการจัดจ้างผู้รับเหมาเพื่อก่อสร้างโครงการ
โดยแบ่งเป็นผู้รับเหมาใน 2 กลุ่มหลักได้แก่

2.2.1 กลุ่มผู้รับเหมาผู้ก่อสร้างบ้านเดี่ยว จะใช้วิธีจัดจ้างผู้รับเหมา
โดยพิจารณาคัดเลือกจากผู้รับเหมาทั้งขนาดกลางและขนาดใหญ่ที่มีความเหมาะสม
และมีคุณสมบัติตรงตามมาตรฐานที่บริษัทตั้งไว้
ซึ่งผู้รับเหมาที่จะจัดจ้างต้องมีประวัติการทำงานที่มีคุณภาพงานที่ดี เสร็จตามกำหนดเวลา
และอยู่ในระดับราคาที่เป็นไปตามงบประมาณที่ตั้งไว้
เนื่องจากบริษัทให้ความสำคัญกับการบริหารต้นทุนการก่อสร้างเป็นอย่างมาก ทั้งนี้
ได้มีการจัดตั้งทีมวิศวกรภายในเพื่อกำกับควบคุมคุณภาพงานของผู้รับเหมาอย่างใกล้ชิด

2.2.2 กลุ่มผู้รับเหมาผู้ก่อสร้างอาคารสำนักงานและคอนโดมิเนียม
จะใช้วิธีจัดจ้างผู้รับเหมาหลักโดยการเปิดประมูลงาน ในส่วนงานโครงสร้าง งานสถาปัตยกรรม
และงานระบบประกอบอาคาร หรือลักษณะ Turn Key แล้วแต่ความเหมาะสมของโครงการ
โดยผู้รับเหมาที่คัดเลือกมามักจะเป็นผู้รับเหมาขนาดใหญ่
ซึ่งจะสามารถสร้างความมั่นใจว่าอาคารที่สร้างจะเป็นไปตามมาตรฐานแล้วเสร็จตรงตามเวลา
เนื่องจากผู้รับเหมารายใหญ่จะมีเทคโนโลยีและความสามารถในการก่อสร้างอาคารขนาดใหญ่
ประกอบกับมีศักยภาพและแหล่งเงินทุนที่เพียงพอในการก่อสร้างอาคารขนาดใหญ่ได้ดีกว่าผู้รับเหมาขนาดกลางและขนาดเล็ก
นอกจากนี้ บริษัทจะจัดจ้างบริษัท ผู้ควบคุมการก่อสร้างและผู้บริหารโครงการ
เพื่อให้มั่นใจว่างานก่อสร้างอาคารจะเป็นไปตามมาตรฐาน งบประมาณ และเสร็จทันกำหนดเวลา

  2.3 การจัดซื้อวัสดุก่อสร้าง

บริษัทมีนโยบายในการจัดซื้อวัสดุก่อสร้างหลักบางประเภทเอง ซึ่งมีเหตุผลที่สำคัญคือ

-   ลดความเสี่ยงจากความผันผวนของราคาวัสดุก่อสร้างที่อาจเปลี่ยนแปลงไปในทิศทางที่ปรับตัวเพิ่มสูงขึ้น
    อาทิ ปูนซีเมนต์ เหล็กเส้น อลูมิเนียม

-   บริษัทมักได้รับข้อเสนอหรือเงื่อนไขที่ดีกว่าจากการเป็นพันธมิตรคู่ค้าที่ยาวนานกับบริษัทผู้จัดจำหน่ายวัสดุก่อสร้าง
    จึงเป็นส่วนช่วยในการควบคุมต้นทุนการก่อสร้างของบริษัท นอกจากนั้น
    บริษัทต้องการความยืดหยุ่นในการกำหนดรูปแบบ ประเภท
    วัสดุที่ใช้ตกแต่งแก่ลูกค้าของโครงการ ดังนั้น บริษัทจึงเป็นผู้จัดซื้อวัสดุบางประเภทเอง
    อาทิเช่น กระเบื้อง พื้นไม้ สุขภัณฑ์ เครื่องปรับอากาศ เฟอร์นิเจอร์ สี เป็นต้น
    โดยจะกำหนดทางเลือกและเปิดโอกาสให้ลูกค้าสามารถเลือกวัสดุดังกล่าวได้หลังจากจองซื้อบ้านหรืออาคารชุดพักอาศัยกับทางโครงการ

  (3) ช่องทางการจัดจำหน่ายและการให้บริการ

  3.1 การจำหน่ายอสังหาริมทรัพย์

บริษัทใช้วิธีการจำหน่ายแบบขายตรงผ่านสำนักงานขายของบริษัทและผ่านตัวแทนการขายโดยบริษัทนายหน้าค้าอสังหาริมทรัพย์ในบางกรณีที่จำเป็นและต้องการความเชี่ยวชาญเฉพาะ
มีรายละเอียด ดังนี้

3.1.1 บ้านเดี่ยว จะใช้วิธีขายแบบขายตรงผ่านสำนักงานขายของบริษัท โดยแบ่งกลุ่มสินค้าได้เป็น
3 ประเภทคือ

-   ที่ดินเปล่าในโครงการ

-   ที่ดินพร้อมสิ่งปลูกสร้าง เป็นบ้านที่สร้างแล้วเสร็จพร้อมโอนให้ลูกค้า

-   ที่ดินพร้อมการว่าจ้างก่อสร้าง
    ลูกค้าจะสั่งซื้อบ้านจากแบบบ้านมาตรฐานของโครงการภายหลังซื้อที่ดินในโครงการ
    โดยที่ลูกค้าสามารถเลือกแบบบ้านให้เหมาะสมกับขนาดที่ดินที่ซื้อไปตามความต้องการ

3.1.2 คอนโดมิเนียม จะใช้ทั้งวิธีขายตรงผ่านสำนักงานขายบริษัท
และผ่านตัวแทนการขายโดยบริษัทนายหน้าค้าอสังหาริมทรัพย์
โครงการจะเปิดขายในช่วงการก่อสร้างเริ่มต้นและระหว่างการก่อสร้าง
และลูกค้าจะทำการผ่อนดาวน์และจะได้รับโอนเมื่อคอนโดมิเนียมสร้างเสร็จและเปิดใช้อาคารได้
โดยลูกค้าจะพิจารณาแบบตามห้องตัวอย่างและเอกสารแบบแปลนที่ทางโครงการแสดงไว้

  3.2 การให้เช่าพื้นที่อสังหาริมทรัพย์

3.2.1 พื้นที่อาคารสำนักงาน
บริษัทจะว่าจ้างตัวแทนนายหน้าที่มีความเชี่ยวชาญเป็นผู้ทำหน้าที่ขายพื้นที่ในส่วนอาคารสำนักงาน

3.2.2 พื้นที่ค้าปลีก
บริษัทจะจัดให้มีหน่วยงานเฉพาะที่มีหน้าที่ขายพื้นที่ในส่วนพื้นที่ค้าปลีกในแต่ละโครงการ
โดยดำเนินการขายพื้นที่โดยตรงไปยังกลุ่มลูกค้า

  (4) การตลาดและภาวะการแข่งขัน

  4.1 ลักษณะลูกค้าและกลุ่มลูกค้าเป้าหมาย

กลุ่มลูกค้าสำหรับที่อยู่อาศัย จะเป็นลูกค้าบุคคลทั่วไป โดยเน้นกลุ่มรายได้ปานกลางจนถึงรายได้สูง

กลุ่มลูกค้าสำหรับอาคารสำนักงาน จะเน้นลูกค้ากลุ่มที่ต้องการใช้พื้นที่สำนักงานเกรด A
และเกรดพรีเมียมเป็นหลักในโครงการอาคารสำนักงาน จี-แลนด์ ทาวเวอร์ แกรนด์ พระราม 9
และสำหรับอาคารเดอะไนน์ทาวเวอร์ แกรนด์ พระราม 9 จะเน้นกลุ่มลูกค้า B+ ถึง A-

กลุ่มลูกค้า สำหรับพื้นที่ค้าปลีก จะครอบคลุมทุกกลุ่มไม่ว่าจะเป็นกลุ่มผู้เช่าระยะยาว
ระยะสั้นและผู้เช่ารายย่อย ซึ่งขึ้นอยู่กับลักษณะพื้นที่ค้าปลีกนั้นๆ

  4.2 นโยบายการกำหนดราคา

การกำหนดราคาขายอสังหาริมทรัพย์จะคำนึงถึงราคาตลาดโดยเทียบเคียงกับคู่แข่งในอุตสาหกรรมและพื้นที่ใกล้เคียงเป็นหลัก
และพิจารณาทางด้านต้นทุนการพัฒนาโครงการพร้อมกันด้วย
การปรับเพิ่มราคาจะขึ้นกับภาวะราคาตลาดและต้นทุนการบริหารโครงการเป็นสำคัญ

  4.3 ภาวะอุตสาหกรรมและการแข่งขัน

เศรษฐกิจไทยในปี 2555 มีการขยายตัวประมาณร้อยละ 6.4 อัตราเงินเฟ้อทั่วไปและอัตรา
เงินเฟ้อพื้นฐานเท่ากับร้อยละ 3 และ ร้อยละ 2.1 ตามลำดับ
โดยมีปัจจัยทางด้านอุปสงค์ภายในประเทศเป็นแรงขับเคลื่อนเศรษฐกิจที่สําคัญ ทั้งจาก
การบริโภคและการลงทุนของภาคเอกชนเพื่อฟื้นฟูทรัพย์สินที่เสียหายภายหลังจากสถานการณ์อุทกภัยรุนแรงเมื่อปลายปี
2554 และภาคอุตสาหกรรมที่เร่งกลับมาทําการผลิตอย่างต่อเนื่อง
ประกอบกับนโยบายของภาครัฐในการเร่งรัดการใช้งบประมาณในการช่วยเหลือผู้ที่ได้รับผลกระทบจากภัยน้ำท่วม

นอกจากนั้นนโยบายกระตุ้นการใช้จ่ายของภาครัฐ เช่น การเพิ่มรายได้ค่าแรงขั้นต่ำ
และค่าตอบแทนผู้ จบปริญญาตรี มาตรการภาษีรถยนต์คันแรก
และการดําเนินโครงการรับจํานําสินค้าเกษตร
จะเป็นแรงสนับสนุนเศรษฐกิจให้สามารถขยายตัวได้อย่างต่อเนื่อง อย่างไรก็ตาม
ภาคการส่งออกขยายตัวเพียงร้อยละ 3.12 โดยชะลอตัวลงตามภาวะเศรษฐกิจโลก
โดยเฉพาะปัญหาหนี้สาธารณะในกลุ่มประเทศยุโรป และแนวโน้มการชะลอตัวของเศรษฐกิจจีน

สําหรับแนวโน้มเศรษฐกิจไทยในปี 2556 คาดว่าจะขยายตัวประมาณร้อยละ 4 – 5 อัตรา
เงินเฟ้อประมาณร้อยละ 3.8
โดยปัจจัยขับเคลื่อนเศรษฐกิจที่สําคัญยังคงมาจากอุปสงค์ภายในประเทศ
ทั้งการบริโภคและการลงทุนภาคเอกชนที่ขยายตัวอย่างต่อเนื่อง
ส่วนการใช้จ่ายและการลงทุนภาครัฐยังคงมีบทบาทสําคัญต่อการขับเคลื่อนเศรษฐกิจ
โดยเฉพาะมาตรการด้านการฟื้นฟูประเทศ การบริหารจัดการทรัพยากรนํ้า
การพัฒนาโครงสร้างพื้นฐานด้านการขนส่ง
รวมถึงมาตรการกระตุ้นเศรษฐกิจที่เน้นการเพิ่มรายได้ของประชาชนอย่างต่อเนื่อง
สําหรับภาคการส่งออกคาดว่าจะเป็นแรงสนับสนุนเพิ่มขึ้นจากการที่เศรษฐกิจประเทศคู่ค้าปรับตัวดีขึ้น
อย่างไรก็ตามการขยายตัวของเศรษฐกิจโลกยังมีความเสี่ยงจากปัญหาหนี้สาธารณะของกลุ่มประเทศยุโรปที่ยังอยู่ในระดับสูง

กราฟที่ 1 ดัชนีราคาวัสดุก่อสร้างไทย ระหว่างปี 2543 - 2555

[]

ที่มา : สำนักดัชนีเศรษฐกิจการค้า กระทรวงพาณิชย์

ดัชนีราคาวัสดุก่อสร้างปี 2555 สูงขึ้นร้อยละ 3.6 เมื่อเทียบกับปี 2554
เนื่องจากการเพิ่มขึ้นของดัชนีราคาของหมวดไม้และผลิตภัณฑ์ไม้
ทั้งนี้มีสาเหตุหลักมาจากราคาวัตถุดิบที่สูงขึ้น จากการปรับค่าแรงในช่วงเดือนเมษายน 2555
รวมถึงความต้องการวัสดุก่อสร้างเพื่อสร้าง และซ่อมแซมอาคารบ้านเรือน
ที่ได้รับผลกระทบจากอุทกภัยเมื่อปลายปี 2554
และการก่อสร้างตามแผนบริหารจัดการน้ำและโครงสร้างสาธารณูปโภคพื้นฐานต่าง ๆ

กราฟที่ 2 อัตราค่าเฉลี่ยดอกเบี้ยเงินกู้และเงินฝากระหว่าง ปี 2551 - 2555

[]

ที่มา : ธนาคารแห่งประเทศไทย

ปี 2555 อัตราดอกเบี้ยเงินกู้และอัตราดอกเบี้ยเงินฝากปรับตัวลดลงจากปี 2554
ตามการปรับตัวลดลงของอัตราดอกเบี้ยนโยบาย
ที่ธนาคารแห่งประเทศไทยได้มีมติให้ปรับลดลงร้อยละ 0.25 ในช่วงเดือนตุลาคม 2555
เพื่อกระตุ้นการขยายตัวทางเศรษฐกิจผ่านการใช้จ่ายในประเทศและการลงทุนเพิ่มขึ้น
หลังจากที่เริ่มมีแนวโน้มชะลอตัวลงของภาคการส่งออก

  4.3.1 ภาวะอุตสาหกรรมอสังหาริมทรัพย์ส่วนที่อยู่อาศัย (Residential)

ภาวะอุตสาหกรรมที่อยู่อาศัยในปี 2555 มีการขยายตัวเพิ่มขึ้นจากปีก่อน
โดยจำนวนโครงการที่อยู่อาศัยที่เปิดตัวในปี 2555 มีจำนวนทั้งสิ้น 408 โครงการ
คิดเป็นจำนวนหน่วยขายทั้งสิ้น 102,080 หน่วย เพิ่มขึ้นเทียบกับปีก่อนคิดเป็นร้อยละ 2.5
และร้อยละ 19 ตามลำดับ มูลค่าโครงการที่เปิดตัวในปี 2555 ทั้งสิ้นมีจำนวน 299,829 ล้านบาท

ราคาขายที่อยู่อาศัยต่อหน่วยในปี 2555 เท่ากับ 2.93 ล้านบาทต่อหน่วย
ลดลงเล็กน้อยเมื่อเทียบกับปีก่อนที่มีราคาขายเฉลี่ยอยู่ที่ 2.98 ล้านบาท
ทั้งนี้เนื่องจากโครงการที่เปิดตัวส่วนใหญ่เป็นโครงการในระดับปานกลางค่อนข้างถูก
โดยเป็นโครงการคอนโดตามแนวส่วนต่อขยายของรถไฟฟ้า เช่น บางใหญ่ – บางซื่อ และ แบริ่ง –
สมุทรปราการ

การพัฒนาอสังหาริมทรัพย์ประเภทที่อยู่อาศัยสามารถแบ่งได้เป็น 2 รูปแบบ คือโครงการแนวราบ
(บ้านเดี่ยว บ้านแฝด และทาวน์เฮ้าส์) และโครงการแนวสูง (อาคารชุด)

โครงการแนวราบ (บ้านเดี่ยว และทาวน์เฮ้าส์)

ยอดขายบ้านเดี่ยวในปี 2555 เท่ากับ 13,300 หน่วย โดยมีจำนวนลดลงเล็กน้อยจากปี 2554
ที่มียอดขายเท่ากับ 15,539 หน่วย หรือ ลดลงร้อยละ 14 ขณะที่ยอดขายบ้านทาวน์เฮ้าส์
อยู่ในระดับที่ทรงตัวเท่ากับ 23,539หน่วย เปลี่ยนแปลงเพิ่มขึ้นเล็กน้อยจากปีก่อนที่มียอดขายเท่ากับ
23,148 หน่วย เปลี่ยนแปลงเพิ่มขึ้นร้อยละ 2 โดยสาเหตุที่ยอดขายบ้านโครงการแนวราบในปี
2555 ไม่ดีนัก เนื่องจากความต้องการที่อยู่อาศัยในปีที่ผ่านมา
จะอยู่ในกลุ่มของโครงการอาคารชุดที่อยู่ใกล้แนวรถไฟฟ้าเป็นส่วนใหญ่

อุปทานสะสมคงเหลือของบ้านเดี่ยวและทาวน์เฮ้าส์มีการเปลี่ยนแปลงไม่มากนักในปี 2555
แสดงถึงการเปิดตัวของโครงการแนวราบที่มีแนวโน้มชะลอตัวลง โดยโครงการบ้านเดี่ยว และ
บ้านทาวน์เฮ้าส์มีหน่วยขายเปิดใหม่ทั้งสิ้น 12,720 หน่วย และ 22,503 หน่วย ตามลำดับ
ซึ่งลดลงคิดเป็นร้อยละ 24 และ 3 ตามลำดับ

กราฟที่ 3 แสดง จำนวนหน่วยขายและยอดขายได้ของที่อยู่อาศัย ประเภทบ้านเดี่ยว

[]

  ------- -------- -------- -------- -------- -------- -------- -------- -------- -------- -------- --------
  ปี       2545     2546     2547     2548     2549     2550     2551     2552     2553     2554     2555

  รวม     25,426   36,594   42,492   41,004   44,912   49,236   49,238   46,537   51,942   54,897   52,078

  ขายได้   10,760   23,397   20,427   9,613    7,060    11,705   11,705   11,948   13,869   15,539   13,300

  เหลือ    14,666   13,197   22,065   31,391   37,852   37,531   37,531   34,589   38,073   39,538   38,778
  ------- -------- -------- -------- -------- -------- -------- -------- -------- -------- -------- --------

ที่มา : บริษัท เอเจนซี่ ฟอร์ เรียลเอสเตท แอฟแฟร์ส จำกัด

กราฟที่ 4 แสดง จำนวนหน่วยขายและยอดขายได้ของที่อยู่อาศัย ประเภททาวน์เฮาส์

[]

  ------- -------- -------- -------- -------- -------- -------- -------- -------- -------- -------- --------
  ปี       2545     2546     2547     2548     2549     2550     2551     2552     2553     2554     2555

  รวม     31,633   32,428   27,940   30,286   33,476   38,101   47,718   48,963   67,945   62,855   62,210

  ขายได้   18,123   23,188   17,783   14,669   13,277   10,626   17,834   14,425   26,962   23,148   23,503

  เหลือ    13,510   9,240    10,157   15,617   20,199   27,475   29,884   34,538   40,983   39,707   38,617
  ------- -------- -------- -------- -------- -------- -------- -------- -------- -------- -------- --------

ที่มา : บริษัท เอเจนซี่ ฟอร์ เรียลเอสเตท แอฟแฟร์ส จำกัด

โครงการแนวสูง (อาคารชุด)

โครงการอาคารชุดในปี 2555 ที่ผ่านมาได้รับความนิยมเป็นอย่างมาก
ดังจะสังเกตได้จากยอดขายในปี 2555 ที่เท่ากับ 65,215 หน่วย เพิ่มขึ้นจากปี 2554
ที่มียอดขายเท่ากับ 37,797 เพิ่มขึ้นร้อยละ 73

อุปทานสะสมคงเหลือของโครงการอาคารชุดในปี 2555 มีจำนวนลดลงจาก 43,520 หน่วย ในปี
2554 ลดลงเป็น 40,853 หน่วย ลดลงคิดเป็นร้อยละ 6
ขณะที่การเปิดตัวโครงการใหม่เพิ่มขึ้นค่อนข้างมาก โดยมีหน่วยขายเปิดใหม่จำนวน 62,458
หน่วยในปี 2555 เพิ่มขึ้นจากที่เปิดตัวจำนวน 41,492 ในปี 2554 หรือ เพิ่มขึ้นคิดเป็นร้อยละ 51

กราฟที่ 5 แสดง ยอดขายได้และหน่วยคงเหลือสะสมของที่อยู่อาศัยประเภทอาคารชุด

[]

  ------- -------- -------- -------- -------- -------- -------- -------- -------- -------- -------- --------
  ปี       2545     2546     2547     2548     2549     2550     2551     2552     2553     2554     2555

  รวม     25,426   36,594   42,492   41,004   44,912   49,236   49,238   46,537   51,942   54,897   52,078

  ขายได้   10,760   23,397   20,427   9,613    7,060    11,705   11,705   11,948   13,869   15,539   13,300

  เหลือ    14,666   13,197   22,065   31,391   37,852   37,531   37,531   34,589   38,073   39,538   38,778
  ------- -------- -------- -------- -------- -------- -------- -------- -------- -------- -------- --------

ที่มา : บริษัท เอเจนซี่ ฟอร์ เรียลเอสเตท แอฟแฟร์ส จำกัด

โดยโครงการอาคารชุดที่ได้รับความนิยมจะเป็นโครงการระดับกลางที่มีราคาไม่แพงมาก
และอยู่ใกล้กับแนวส่วนต่อขยายรถไฟฟ้า เป็นส่วนใหญ่

ในปี 2556
คาดการณ์สภาวะอุตสาหกรรมอสังหาริมทรัพย์ประเภทที่อยู่อาศัยจะเติบโตในอัตราต่ำกว่าในปี 2555
โดยปริมาณที่อยู่อาศัยที่เปิดขายใหม่ในปี 2556 คาดว่าจะมีจำนวนใกล้เคียงกับปริมาณในปี 2555
เนื่องจากผู้ประกอบการจะรอความชัดเจนเรื่องผังเมืองกรุงเทพมหานครฉบับใหม่ที่คาดว่าจะเริ่มใช้ประมาณกลางปี
2556 จึงมีความเป็นไปได้ที่จะมีการเปิดตัวโครงการใหม่ๆในพื้นที่ต่างจังหวัดมากขึ้น
และอาจจะมีการออกนโยบายการควบคุมปริมาณอุปทานอสังหาริมทรัพย์จากหน่วยงานภาครัฐหากมีการเปิดตัวโครงการอสังหาริมทรัพย์ใหม่ๆเพิ่มขึ้นอย่างรวดเร็วจนเกินไป

  4.3.2 ภาวะอุตสาหกรรมอสังหาริมทรัพย์ส่วนพาณิชยกรรม (Commercial)

อสังหาริมทรัพย์เชิงพาณิชยกรรม สามารถแบ่งออกเป็น 2 ประเภทหลัก ได้แก่
อาคารสำนักงานและพื้นที่ค้าปลีก

อาคารสำนักงาน

อุปทานของอาคารสำนักงานในกรุงเทพมหานคร ณ สิ้นปี 2555 มีพื้นที่ให้เช่ารวม 8,093,818
ตารางเมตร ลดลงเล็กน้อยคิดเป็นสัดส่วนร้อยละ 0.31 จากปี 2554 ที่มีพื้นที่ให้เช่ารวม
8,119,413 ตารางเมตร
โดยมีสาเหตุจากการที่พื้นที่อาคารสำนักงานบางอาคารถูกปรับเปลี่ยนรูปแบบไปใช้เพื่อวัตถุประสงค์อื่น
ที่ไม่ใช่อาคารสำนักงานให้เช่า ขณะที่อัตราการเช่าพื้นที่เพิ่มขึ้นเล็กน้อยจากร้อยละ 86 ในปี 2554
เพิ่มขึ้นเป็นร้อยละ 87.9 ในปี 2555

กราฟที่ 6 แสดง อุปสงค์
อุปทานและอัตราว่างของพื้นที่สำนักงานในเขตกรุงเทพมหานครและปริมณฑล

[]

ที่มา : บริษัท ซีบี ริชาร์ด เอลิส ประเทศไทย

ปัจจุบันกรุงเทพมหานครมีพื้นที่ก่อสร้างอาคารสำนักงานที่อยู่ในระหว่างการก่อสร้างพื้นที่ประมาณ
438,000 ตารางเมตร เช่น อาคารสำนักงานตลาดหลักทรัพย์แห่งประเทศไทย(แห่งใหม่)
อาคารสำนักงานของ บริษัท ทิพยประกันภัย จำกัด และ บริษัท สยามซีเมนต์ จำกัด เป็นต้น ทั้งนี้
บริษัท ซีบี ริชาร์ด เอลิส (ประเทศไทย) (“CBRE”)
คาดการณ์ว่าจะมีพื้นที่ให้เช่าใหม่เกิดขึ้นจำนวน 285,000 ตารางเมตรในช่วง 3 ปีข้างหน้า (ปี
2556 – 2558) ขณะที่การเช่าพื้นที่ในปี 2556 และ 2557
คาดว่าจะมีความต้องการเช่าพื้นที่เพิ่มขึ้นอีกจำนวน 200,000 และ 250,000 ตารางเมตร
ตามลำดับ ดังนั้น ด้วยอัตราการเช่าพื้นที่ที่สูงกว่าพื้นที่ให้เช่าที่มีอยู่
ทำให้คาดการณ์ได้ว่าอัตราค่าเช่าจะมีแนวโน้มเพิ่มสูงขึ้นอย่างต่อเนื่อง

อัตราค่าเช่าพื้นที่อาคารสำนักงานในตลอดปี 2555 ปรับตัวเพิ่มขึ้นจากปีก่อน
โดยอัตราค่าเช่าพื้นที่อาคารสำนักงานเฉลี่ยในโซน CBD (พื้นที่บริเวณ สีลม สาทร ถนนพระราม 4
เพลินจิต ถนนวิทยุอโศก และช่วงต้นของสุขุมวิท) เกรด A และเกรด B ปรับตัวเพิ่มขึ้นเป็น 766
บาทต่อตารางเมตรและ 530 บาทต่อตารางเมตร ตามลำดับ
ขณะที่อัตราค่าเช่าพื้นที่อาคารสำนักงานเฉลี่ยในโซน Non-CBD เกรด A และเกรด B
ปรับตัวเพิ่มขึ้นเป็น 577 บาทต่อตารางเมตร และ 501 บาทต่อตารางเมตร
อัตราค่าเช่ามีแนวโน้มเพิ่มขึ้นอย่างต่อเนื่อง ทั้งนี้ CBRE คาดการณ์ว่าอัตรา ค่าเช่าในปี 2556
จะมีแนวโน้มเพิ่มขึ้นได้อีกร้อยละ 10 – 15
ด้วยสภาวะทางเศรษฐกิจที่ยังมีแนวโน้มเติบโตอยู่เป็นปัจจัยสนับสนุน

กราฟที่ 7 แสดง อัตราค่าเช่าพื้นที่สำนักงานในเขตกรุงเทพมหานครและปริมณฑล

[]

ที่มา : บริษัท ซีบี ริชาร์ด เอลิส ประเทศไทย

พื้นที่ค้าปลีก (Retail)

ณ สิ้นปี 2555 กรุงเทพมหานครมีพื้นที่ค้าปลีกจำนวนรวมทั้งสิ้น 6,205,661 ตารางเมตร
เพิ่มขึ้นร้อยละ 8.88 จากปี 2554 โดยมีพื้นที่ค้าปลีกเปิดใหม่รวมทั้งสิ้น 6 โครงการ
ทั้งนี้พื้นที่ค้าปลีกกว่าร้อยละ 60 ในกรุงเทพมหานคร จะอยู่ในรูปแบบของ ช้อปปิ้งมอลล์ เป็นส่วนใหญ่
โดยร้อยละ 42 ของพื้นที่ค้าปลีกทั้งหมดจะตั้งอยู่ในย่านชานเมือง ขณะที่ประมาณร้อยละ 39
อยู่ในย่านกรุงเทพชั้นนอก ขณะที่อีกร้อยละ 19 จะอยู่ในบริเวณย่านกรุงเทพชั้นใน
พื้นที่ค้าปลีกในบริเวณย่านกรุงเทพชั้นในมีอัตราเติบโตที่ต่ำมาก
เนื่องจากข้อจำกัดในด้านการขยายพื้นที่

อัตราการใช้พื้นที่ค้าปลีก ณ สิ้นปี 2555 คงที่อยู่ที่อัตราร้อยละ 96.48
โดยในย่านใจกรุงเทพชั้นนอกและชั้นในมีอัตราการใช้พื้นที่ประมาณร้อยละ 95
โดยอัตราการใช้พื้นที่ค้าปลีกในย่านกรุงเทพชั้นในมีอัตราการเพิ่มสูงขึ้นมากกว่าย่านอื่นๆ
โดยมีสาเหตุจากการเปิดดำเนินการของ โครงการสีลม คอมเพล็กซ์ ทั้งนี้ CBRE
คาดการณ์ว่าด้วยการเริ่มเปิดดำเนินการอีกครั้งของโครงการสยามเซ็นเตอร์ และ โครงการโซโห
จะทำให้อัตราการใช้พื้นที่ค้าปลีกในปี 2556 และในอนาคตมีแนวโน้มเติบโตเพิ่มขึ้นอย่างต่อเนื่อง

กราฟที่ 8 แสดง อัตราการเช่าพื้นที่พื้นที่ค้าปลีกในเขตกรุงเทพมหานครและปริมณฑล

[]

ที่มา : บริษัท ซีบี ริชาร์ด เอลิส ประเทศไทย

ตารางที่ 1 อัตราค่าเช่าพื้นที่ขายปลีก (ปี พ.ศ. 2555)

+------------------------+-------------------+-------------------------+
| พื้นที่                    | ชั้นล่าง             | เหนือชั้นล่างขึ้นไป           |
|                        | (บาท/ตร.ม./เดือน)  | (บาท/ตร.ม./เดือน)        |
+------------------------+-------------------+-------------------------+
| กรุงเทพชั้นใน             | 1,200 – 2,500     | 700 – 1,000             |
|                        |                   |                         |
| (สีลม สาทร ราชดำริ       | 1,800 – 3,500     | 1,520 – 2,600           |
| สุขุมวิทช่วงต้น)            |                   |                         |
|                        | 1,000 – 1,500     | 800 – 1,200             |
| อาคารพาณิชย์             |                   |                         |
|                        |                   |                         |
| ห้างสรรพสินค้า            |                   |                         |
|                        |                   |                         |
| ซุเปอร์เซ็นเตอร์ขนาดใหญ่    |                   |                         |
+------------------------+-------------------+-------------------------+
| กรุงเทพชั้นนอก            | 1,500 – 2,680     | 1,040 – 2,100           |
|                        |                   |                         |
| (ลาดพร้าว สุขุมวิทช่วงปลาย  |                   |                         |
| รามคำแหง บางกะปิ จตุจักร) |                   |                         |
+------------------------+-------------------+-------------------------+
| ชานเมือง                | 1,200 – 3,300     | 800 – 1,100             |
|                        |                   |                         |
| (หลักสี่ ดอนเมือง รังสิต     |                   |                         |
| รามอินทรา สุขาภิบาล       |                   |                         |
| บางนา-ตราด)            |                   |                         |
+------------------------+-------------------+-------------------------+

ที่มา : บริษัท ซีบี ริชาร์ด เอลิส ประเทศไทย

อัตราค่าเช่าพื้นที่มีแนวโน้มเพิ่มสูงขึ้น โดยเฉพาะอย่างยิ่งห้างสรรพสินค้าในย่านกรุงเทพชั้นใน
อัตราค่าเช่าสำหรับพื้นที่ค้าปลีกในย่านชานเมืองยังเป็นอัตราที่ต่ำสุดเมื่อเทียบกับพื้นที่บริเวณอื่น
โดยอัตราค่าเช่าพื้นที่ชั้นล่างสุดยังมีอัตราค่าเช่าที่สูงที่สุดเช่นเดิม

ในระหว่างปี 2555 ที่ผ่านมา อัตราค่าเช่าพื้นที่ค้าปลีกในย่านชานเมืองมีการเพิ่มขึ้นค่อนข้างมาก
สาเหตุมาจากการการเปิดตัวของโครงการ เมกะบางนา โครงการ เซอร์เคิล ราชพฤกษ์
และโครงการ The Walk ราชพฤกษ์ ขณะที่ในย่านกรุงเทพชั้นใน อัตราค่าเช่าสูงที่สุดเป็นโครงการ
The Emquartier ซึ่งคาดการณ์ว่าจะแล้วเสร็จในปี 2557
ส่วนอัตราค่าเช่าในย่านกรุงเทพชั้นนอกอยู่ในอัตราที่คงที่ ไม่เปลี่ยนแปลงมากนักจากในปีก่อน

  4.4 ผลกระทบต่อสิ่งแวดล้อม

  โครงการบ้านเดี่ยว

การพัฒนาโครงการของบริษัท จะแบ่งเป็น เฟส โดยแต่ละเฟสที่พัฒนาจะมีพื้นที่ราว 100 ไร่
เป็นจำนวนน้อยกว่า 500 หลัง จึงไม่อยู่ภายใต้ข้อบังคับของกฎหมายเกี่ยวกับสิ่งแวดล้อม แต่ทั้งนี้
บริษัทก็มีระบบการจัดการสาธารณูปโภคของโครงการเพื่อป้องกันไม่ให้เกิดปัญหาที่อาจจะส่งผลเสียต่อสิ่งแวดล้อมได้
โดยเฉพาะอย่างยิ่ง ระบบบำบัดน้ำเสียและการจัดการให้มีพื้นที่สีเขียวเพียงพอ

  โครงการคอนโดมิเนียม

บริษัทจะต้องทำการศึกษาผลกระทบต่อสิ่งแวดล้อมและจัดทำรายงานการศึกษาผลกระทบต่อสิ่งแวดล้อมเสนอต่อหน่วยราชการที่เกี่ยวข้องเพื่อใช้ประกอบการขอใบอนุญาตสิ่งปลูกสร้าง
ซึ่งในปัจจุบัน โครงการคอนโดมิเนียมของบริษัทได้มีการขออนุญาตเป็นที่เรียบร้อยแล้ว